Peagi alustab Aravete koolis eelkool
2024-10-30 08:00 - 11:15 (Europe/Tallinn) | Aravete kool
JÄÄB ÄRA!
Ootame tulevasi koolilapsi ja nende vanemaid tutvuma Põhja-Järva Kooli õppekohaga!
Ajakava:
8.00-8.45 tervitame tulevasi esimese klassi õpilasi.
8.55-9.40 lastel tund kooli tugispetsialistidega. Kooliküpsuse test. Vanematel vestlusring klassijuhatajaga.
9.50-10.35 lastel tund klassijuhatajaga, vanematel vestlusring tugispetsialistidega.
10.45-11.00 vanematel veel võimalus vestelda klassijuhatajaga, lastel aktiivne vahetund. Päeva lõpetamine.
11.00-11.15 söömine.
Lastel ja vanematel palume kaasa võtta vahetusjalatsid!
Kaasa värvipliiatsid, harilik pliiats ja kustutuskumm!

Aravete kool PROTO avastustehases
2024-10-29 08:00 - 17:00
Aravete kooli 1.-3.klassi õpilased lähevad KIK projekti raames väljasõidule PROTO avastustehasesse.
Õppeprogrammiks on „Leiutajaks sündinud“

Tore nädal
2024-10-28 09:00 - 2024-11-01 15:00 | Aravete kool
28. oktoober – 1. november toimub Aravete koolis Tore nädal

28.10. Tähistame koolis valla sünnipäeva.
29.10. Tähistame kooli sünnipäeva.
30.10. Uue esimese klassi tutvumise päev.
31. 10. Kostümeeritud halloween.
01.11. Tordipidu “Maitsev rahvakultuur”. Iga klass teeb endale tordi, mida esitleb aulas 4. tunni ajal koos etteastega.

Kratilood Aravete kultuurimajas
2024-10-16 10:00 - 13:00 | Aravete kultuurimaja
Koolinoorte jutuvestmise konkurss, kus hinnatakse lugude jutustamise säravaid esitlusi.

Aravete kooli 7.-9. klass KIK väljasõidul
2024-10-16 08:00 - 17:00
KIK väljasõit viib Aravete kooli 7.-9. klassi õpilased 16. oktoobril Padise kloostrisse.
Õpiprogrammideks on mesinduse töötuba või ürditöötuba
Kooli- ja lasteaiaõpetajale

Pildistamine Aravete koolis
2024-10-07 08:00 - 15:00 | Aravete kool
Klasside pildistamine toimub 7. oktoobril, fotograaf Silja Juursalu.

Õpetajate päeva tähistamine
2024-10-04

Aravete kooli lastevanemate koosolek
2024-10-02 18:00 - 19:30 | Aravete kool
Aravete kooli lastevanemate koosolek kooli aulas kell 18.00
Teemad:

eelmise õppeaasta kokkuvõte,
meie kool arvudes,
aset leidnud muudatused,
huviringid meie koolis,
aasta eesmärkide tutvustus,
ülevaade hoolekogu tööst.

Hambabuss Aravete koolis
2024-10-02 08:00 - 16:00 | Aravete kool

Järvamaa koolinoorte sügiskross
2024-09-27 10:00 - 12:00
Järvamaa koolinoorte sügiskross Kangrumäel, algus kell 10.00

Euroopa keelte päev
2024-09-26 08:00 - 09:30 | Aravete kool
Euroopa keelte päev – Gruusia. Põnevad ettekanded klassidelt.

Videvikujooks
2024-09-25 18:00 - 20:00
Videvikujooks toimub Aravete Kangrumäel kell 18.00-20.00

Maal elamise päev
2024-09-21 | Aravete kool
Maal elamise päev Aravetel algab juba 20. septembril, kui hommikul saab külastada Terasmani ja Saint-Gobaini tehaseid.
21. septembril toimuvad:

Arutelud vallaelu ja lasteaia ehituse teemadel.
Põnevaid nippe saab tervisliku toitumise ja treeningu koolituselt.
Avatud on Rebase talu õunte (koolimajas) ja Aravete Agro tehnika näitus.
Naiskodukaitse räägib evakuatsioonikoti pakkimisest.
Avatud on lasteaed, kool, raamatukogu.
Sporti armastav inimene saab osaleda seiklusmängus, tutvuda/sõita krossi või karti või teha jõudu Jõujaamas ning näha Järva valla spordikeskuse võimalusi.
Aravete piirkonnaga saab tutvuda läbi kunstituuri või hoopiski bussireisil.
Süüa saab ka!
Uksed teeb lahti Mägise aiand, kus asub näitus Piibe Teatri etendusest “Vaikuse saar”.

Aravete kooli 1.-6. klassi vanemate ühine koosolek
2024-09-03 18:00 - 19:30 | Aravete kool
Ootame kõiki 1.-6. klassi vanemaid 3. septembril kell 18.00 Aravete kooli aulasse ühisele koosolekule.

Reipalt koolipinki Aravete koolis
2024-09-02 09:00 - 12:30 | Aravete kool
Alustame õppeaastat traditsioonilise Reipalt koolipinki üritusega kell 9.00
Selga ilmastikuga sobivad riided ja jalga mugavad jalatsid!
Sel korral toimub fotojaht. Üritust viib läbi Triatloniakadeemia.
Kogunemine kooli ees.
Bussid kodudesse kell 12.25

1. septembri aktus Aravete koolis
2024-09-01 10:00 - 11:30 | Aravete kool
Aravete koolis toimub õppeaasta avaaktus 1. septembril kell 10.00.

Järva valla õpetajate spordipäev Aravete kooli pargis
2024-06-19 10:00 - 15:00 | Aravete kool

Põhja-Järva Kooli lastevanemate üldkoosolek
2024-06-18 18:00 - 19:30 | Aravete kool
Armsad vanemad, ootame teid 18. juunil lastevanemate üldkoosolekule!

Sügisel hakkab kehtima uus riiklik õppekava ja sellest tulenevat pidid kõik koolid viima enda õppekavad riikliku õppekavaga vastavusse. Oleme kolme kooli õpetajatega aasta jooksul õppekavaga tõsist tööd teinud. Selle on üle vaadanud ka hoolekogu.
Koosolekul räägime uuel õppeaastal toimuvatest muudatustest ja uuendustest.
1. Räägime uuest sügisel kehtima hakkavast õppekavast;
2. Kehtima hakkab uus loovtööde tegemise kord, mis on senisest oluliselt erinev. Tutvustame uut korda.
3. Tutvustame uut kehtima hakkavat hindamise korda (samuti õppekava osa).
4. Räägime E-koolist Stuudiumile üleminekust.
5. Tutvustame kooli sümboolikaga rõivaid (pusad, särgid, jne), millest võiks kujuneda korrektne kooliriietus.

Aravete kooli 9. klassi lõpuaktus
2024-06-15 13:00 - 16:00 | Aravete kool
Olete oodatud Aravete kooli lõpuaktusele 15. juunil 2024 a
